Til tross for sin omfattende kunnskap og sitt talent som forfatter kom Wahlenberg, som et resultat av sin tilbakeholdenhet og et strengt temperament, til å utøve relativt liten innflytelse på sin samtids forskning. Han fikk heller ingen større innflytelse innen medisin på grunn av sin interesse for homeopati. Han var i sin samtid et forbilde gjennom flid og stringent forskning, samt at han kom med mange fremsynte ideer som ettertiden har godskrevet ham.